techiaith/cofnodycynulliad_en-cy huggingface dataset:
English: It strikes me that the seriousness with which that referendum result was given, or the respect that it was given, has been reflected in the fact that we have spent two and a half years trying to see if there's a way of reaching an agreement. It's not as if it's been ignored; we've just got to the point after that negotiation and seeing, 'Listen, this is the alternative', and perhaps politicians can't make that decision. It should be up to the people.
Welsh: Mae'n ymddangos i mi fod y difrifoldeb a ddangoswyd tuag at y refferendwm hwnnw, neu'r parch a roddwyd iddo, wedi'i adlewyrchu yn y ffaith ein bod wedi treulio dwy flynedd a hanner yn ceisio gweld a oes ffordd o ddod i gytundeb. Nid yw fel pe bai wedi cael ei anwybyddu; rydym wedi cyrraedd y pwynt ar ôl y negodi hwnnw ac yn gweld, 'Gwrandewch, dyma'r dewis arall', ac efallai na all gwleidyddion wneud y penderfyniad hwnnw. Dylai fod yn fater i'r bobl benderfynu yn ei gylch.
English: The fundamental reason those few years have been so difficult is people like the Member will not accept the result of the referendum. Now, the fact is, his constituency voted 'leave' more than anywhere else in Wales.
Welsh: Y rheswm sylfaenol pam y bu'r ychydig flynyddoedd hynny mor anodd oedd am nad yw pobl fel yr Aelod yn derbyn canlyniad y refferendwm. Nawr, y ffaith amdani yw bod ei etholaeth wedi pleidleisio dros adael i raddau mwy nag unman arall yng Nghymru.
English: And that is the deal that their Government themselves are asking us to support. I will give way.
Welsh: A dyna'r cytundeb y mae eu Llywodraeth eu hunain yn gofyn inni ei gefnogi. Fe ildiaf.
English: I am grateful to you for giving way. I supported the deal. I wanted to remain in the European Union and I fought hard to achieve that, and failed. But I don't think it was failure in the face of a barrage of lies, though there was a lot of slipping and sliding what people said. But I've accepted the result. I greatly regret the fact that if every Conservative had voted for that deal two weeks ago, it would have passed by one vote. And I greatly regret the fact that an awful lot of Members of the Labour Party know that the backstop could have gone through if enough of them had supported the deal as well. And then we wouldn't be in this current position.
Welsh: Diolch i chi am ildio. Roeddwn yn cefnogi'r cytundeb. Roeddwn am aros yn yr Undeb Ewropeaidd ac fe ymladdais yn galed i gyflawni hynny, ac fe fethais. Ond nid wyf yn meddwl ei fod yn fethiant yn wyneb wal o gelwyddau, er bod llawer o siarad slic wedi'i wneud gan bobl. Ond rwyf wedi derbyn y canlyniad. Rwy'n gresynu'n fawr at y ffaith y byddai'r cytundeb hwnnw wedi pasio o un bleidlais pe bai pob Ceidwadwr wedi pleidleisio drosto bythefnos yn ôl. Ac rwy'n gresynu'n fawr at y ffaith bod llawer iawn o Aelodau'r Blaid Lafur yn gwybod y gallai'r ddarpariaeth wrth gefn fod wedi pasio pe bai digon ohonynt hwy wedi cefnogi'r cytundeb hefyd. Ac felly ni fyddem yn y sefyllfa rydym ynddi ar hyn o bryd.
English: Look, I'm not going to, for one moment, defend the position taken by the Labour Party in Westminster. The vote on Monday on the immigration Bill was an absolute shambles; it was a disgrace. The Labour Party should approach this on the basis of our values and our principles and not on the basis of expediency, and there's been far too much of that from our front bench in London, and I regret that as well, and I've been very, very clear about that. So, let's ensure that we move forward now to a vote, that we are able to suspend article 50 to enable the position to be clarified, that we are able then to have a debate that is based on facts and understanding and based on an option to remain in the European Union and to remain a leading part of one of the most powerful international institutions in the world. Far better that than to shrink back into some imperial fantasy about the past. I want to see a future where we can all participate in European decision making and where we can all look forward to a future that our children will be proud of and not ashamed because we turned our backs when the going got tough.
Welsh: Edrychwch, nid wyf yn mynd i amddiffyn safbwynt y Blaid Lafur yn San Steffan am un eiliad. Roedd y bleidlais ddydd Llun ar y Bil mewnfudo yn anrhefn llwyr; roedd yn warthus. Dylai'r Blaid Lafur wynebu hyn ar sail ein gwerthoedd a'n hegwyddorion ac nid ar sail hwylustod, a chafwyd llawer gormod o hynny gan ein mainc flaen yn Llundain, ac rwy'n gresynu at hynny hefyd, ac rwyf wedi bod yn glir iawn ynglŷn â hynny. Felly, gadewch inni sicrhau ein bod yn symud ymlaen nawr i bleidlais, ein bod yn gallu atal erthygl 50 dros dro i'n galluogi i egluro'r safbwynt, a'n bod wedyn yn gallu cael dadl sy'n seiliedig ar ffeithiau a dealltwriaeth ac sy'n seiliedig ar opsiwn i aros yn yr Undeb Ewropeaidd ac i barhau'n rhan flaenllaw o un o'r sefydliadau rhyngwladol mwyaf pwerus yn y byd. Byddai hynny'n llawer gwell na chrebachu'n ôl i ryw ffantasi ymerodrol am y gorffennol. Rwyf am weld dyfodol lle gall pawb ohonom gymryd rhan mewn penderfyniadau Ewropeaidd a lle gall pawb ohonom edrych ymlaen at ddyfodol y bydd ein plant yn falch ohono heb gywilydd am ein bod wedi troi ein cefnau pan ddechreuodd pethau fynd yn anodd.
English: Will you take an intervention, Jack?
Welsh: A wnewch chi dderbyn ymyriad, Jack?
English: - seem unwilling to compromise. Yes I will.
Welsh: - i'w gweld yn amharod i gyfaddawdu. Iawn, fe wnaf.
English: Thank you for taking an intervention. You've listed a whole load of issues that are very real to people. Would you agree with me that it wasn't our membership of the EU that created the poverty that exists in this country but that it is as a consequence of the political decision of austerity by a Government that still doesn't recognise the need to do something for people and that it had nothing whatsoever to do with the membership of the EU, even though they traded that?
Welsh: Diolch i chi am dderbyn ymyriad. Rydych wedi rhestru llwyth o bethau sy'n real iawn i bobl. A fyddech yn cytuno nad ein haelodaeth o'r UE a greodd y tlodi sy'n bodoli yn y wlad hon, ond mai canlyniad ydyw i benderfyniad gwleidyddol ynglŷn â chyni gan Lywodraeth sy'n dal i fethu cydnabod yr angen i wneud rhywbeth ar gyfer pobl ac nad oedd ganddo ddim byd o gwbl i'w wneud â'r aelodaeth o'r UE, er eu bod wedi dweud hynny?
English: The British people voted in June 2016 to leave the European Union. That means leaving the customs union, that means leaving the single market. I didn't want a 'no deal' exit from the EU, I wanted a free trade deal with the EU, but it takes two to tango. Are we actually just going to capitulate to the bureaucrats of Brussels or are we going to listen to the British people?
Welsh: Pleidleisiodd pobl Prydain ym mis Mehefin 2016 dros adael yr Undeb Ewropeaidd. Golyga hynny adael yr undeb tollau, golyga hynny adael y farchnad sengl. Nid oeddwn eisiau gadael yr UE heb gytundeb, roeddwn am gytundeb masnach rydd gyda'r UE, ond mae'n cymryd dwy ochr i greu cytundeb. A ydym yn mynd i ymostwng i fiwrocratiaid ym Mrwsel neu a ydym yn mynd i wrando ar bobl Prydain?
English: Llywydd, I think we heard from the horse's mouth ourselves: there is no better deal than what we've got at the moment, and WTO is not going to improve. In fact, in steel, there's a WTO agreement. We can actually import steel from Turkey without tariffs. We have to pay 40 per cent on steel going to Turkey. That is going to damage our industry. And we face other rules and other consequences because we lose the protection of the EU if we go out without a deal and we will face US 232 sanctions as well as everything else. The protection the EU has will go. So, the steel industry suffers badly on WTO rules as we leave, and that's the impact we have on our communities. An industry that is a key industry in my constituency will be damaged because of that issue. And going on WTO rules, as their amendment says, will be damaging to my constituents and the constituents of the region around me. So, we cannot do that. And my constituency did vote for it, and I will not deny that, but I'm not actually saying anything else, but I'm telling you there are implications. And let's remember one thing: the two and a half years we've had since then, you know my role has been looking at the implications of Brexit, and we've been taking evidence of this, and now they're identifying some of the issues that will happen when we leave on 29 March without a deal. I'll take an intervention.
Welsh: Lywydd, rwy'n credu ein bod wedi clywed o lygad y ffynnon: nid oes cytundeb gwell na'r hyn sydd gennym ar hyn o bryd, ac nid yw Sefydliad Masnach y Byd yn mynd i wella. Yn wir, yn y diwydiant dur, mae yna gytundeb Sefydliad Masnach y Byd yn bodoli. Gallwn fewnforio dur o Dwrci heb dariffau. Rhaid i ni dalu 40 y cant ar y dur sy'n mynd i Dwrci. Mae hynny'n mynd i niweidio ein diwydiant. Ac rydym yn wynebu rheolau eraill a chanlyniadau eraill am ein bod yn colli amddiffyniad yr UE os ydym yn gadael heb gytundeb a byddwn yn wynebu sancsiynau 232 yr UDA yn ogystal â phopeth arall. Mae'r amddiffyniad y mae'r UE yn ei roi yn mynd i fynd. Felly, mae'r diwydiant dur yn dioddef yn wael yn sgil telerau Sefydliad Masnach y Byd wrth i ni adael, a dyna'r effaith a gawn ar ein cymunedau. Bydd diwydiant sy'n ddiwydiant allweddol yn fy etholaeth yn cael ei niweidio oherwydd hynny. A bydd gadael ar delerau Sefydliad Masnach y Byd, fel y dywed eu gwelliant, yn niweidiol i fy etholwyr, ac etholwyr y rhanbarth o fy nghwmpas. Felly, ni allwn wneud hynny. Ac fe bleidleisiodd fy etholaeth drosto, ac nid wyf yn mynd i wadu hynny, ond nid wyf yn dweud dim arall mewn gwirionedd, ond rwy'n dweud wrthych fod yna oblygiadau. A gadewch i ni gofio un peth: yn y ddwy flynedd a hanner a gawsom ers hynny, fe wyddoch mai fy rôl oedd edrych ar oblygiadau Brexit, ac rydym wedi bod yn cymryd tystiolaeth ar hyn, a bellach maent yn nodi rhai o'r pethau a fydd yn digwydd pan fyddwn yn gadael ar 29 Mawrth heb gytundeb. Fe ildiaf.
English: With Turkey, the Member gives an example of why it's so bad to be in a customs union with the EU while having no say over its trade policy. But does he recognise that one positive result for the competitiveness of steel produced in his constituency since the vote to leave the European Union is an exchange rate that is 15 per cent lower? And, yes, WTO will bring challenges, but it will also likely bring an even more competitive exchange rate.
Welsh: Gyda Thwrci, mae'r Aelod yn rhoi enghraifft pam ei bod mor ddrwg bod mewn undeb tollau gyda'r UE heb fod ag unrhyw lais dros ei bolisi masnach. Ond a yw'n cydnabod mai un canlyniad cadarnhaol o ran cystadleurwydd y dur a gynhyrchir yn ei etholaeth ers y bleidlais i adael yr Undeb Ewropeaidd yw cyfradd gyfnewid sydd 15 y cant yn is? A bydd, fe fydd Sefydliad Masnach y Byd yn creu heriau, ond bydd hefyd yn debygol o ddod â chyfradd gyfnewid sydd hyd yn oed yn fwy cystadleuol.
English: We are out of time for this debate, but with its importance at this stage, I'm prepared to extend that time, but if the remaining contributors could be short in their contributions, I'm sure fellow Members would welcome that. Hefin David.
Welsh: Mae ein hamser ar gyfer y ddadl hon wedi dod i ben, ond oherwydd ei phwysigrwydd ar y cam hwn, rwy'n barod i ymestyn yr amser hwnnw, ond os gallai'r cyfranwyr sy'n weddill sicrhau bod eu cyfraniadau'n fyr, rwy'n siŵr y byddai ein cyd-Aelodau'n croesawu hynny. Hefin David.
English: - then what is the problem with the principle now? Of course, David.
Welsh: - beth yw'r broblem gyda'r egwyddor nawr? Wrth gwrs, David.
English: I'm grateful for his giving way, because I was elected in 1999. I accepted the result in 1997. The senior members of the group, once we moved to Nick Bourne's leadership, did a lot of work at that time, and our members didn't always thank us. I think you refer to UK manifesto - loose wording in that - but it was never - never - the policy of the Welsh Conservative Party in this Chamber.
Welsh: Diolch iddo am ildio, oherwydd cefais fy ethol yn 1999. Roeddwn yn derbyn y canlyniad yn 1997. Gwnaeth uwch aelodau'r grŵp, ar ôl inni symud o dan arweinyddiaeth Nick Bourne, lawer o waith ar y pryd, ac nid oedd ein haelodau'n diolch i ni bob amser. Credaf eich bod yn cyfeirio at faniffesto'r DU - roedd y geiriad yn llac yn hwnnw - ond ni fu erioed - erioed - yn bolisi gan Blaid Geidwadol Cymru yn y Siambr hon.
English: Well, it was certainly the policy of the UK party, and, of course, the Prime Minister has been reminded of that in the past. Certainly, it is the case that the referendum was not accepted by the UK - . I hear what he says about the Welsh Conservatives, and I know his own personal view, but the reality is it was not accepted by the UK Conservatives and, of course, it's not accepted by UKIP now. So, when I hear people saying, 'We shouldn't have a second referendum', I dismiss what they say. Two more points I want to make - I see time is coming to an end, Presiding Officer - since when were the views of business to be dismissed so flippantly by the Conservative Party, by UKIP? Apparently, the voice of business, apparently, business leaders - [ Interruption.] - are part of project fear. Some of the language I've heard from free marketeers - . In a sec. Free marketeers would make the most strident Marxists blush, because they have run down businesses and have said, 'Businesses don't know what they're talking about.' Of course.
Welsh: Wel, dyna yn sicr oedd polisi'r blaid yn y DU, ac wrth gwrs, mae'r Prif Weinidog wedi cael ei hatgoffa o hynny yn y gorffennol. Yn sicr, mae'n wir na chafodd y refferendwm ei dderbyn gan y DU - . Rwy'n clywed yr hyn a ddywed am y Ceidwadwyr Cymreig, a gwn beth yw ei farn bersonol ef, ond y realiti yw na chafodd ei dderbyn gan y Ceidwadwyr yn y DU ac wrth gwrs, nid yw UKIP yn ei dderbyn yn awr. Felly, pan glywaf bobl yn dweud, 'Ni ddylem gael ail refferendwm', rwy'n diystyru'r hyn a ddywedant. Rwyf am wneud dau bwynt arall - rwy'n gweld bod yr amser yn dod i ben, Lywydd - ers pa bryd oedd safbwyntiau busnesau i gael eu diystyru mor ddifeddwl gan y Blaid Geidwadol, gan UKIP? Mae'n debyg bod llais y byd busnes, arweinwyr busnes mae'n debyg - [ Torri ar draws.] - yn rhan o brosiect ofn. Mae peth o'r iaith a glywais gan hyrwyddwyr y farchnad rydd - . Mewn eiliad. Byddai hyrwyddwyr y farchnad rydd yn gwneud i'r Marcswyr mwyaf croch gochi, oherwydd maent wedi difrïo busnesau ac wedi dweud, 'Nid yw busnesau'n gwybod am beth y maent yn sôn'. Wrth gwrs.
English: You've talked about the need to listen to the voice of business. The voice of business supported the Prime Minister's deal and encouraged everybody in the House of Commons to do so when it was put there to the original vote. Your party didn't, though, did it? Why not?
Welsh: Rydych wedi sôn am yr angen i wrando ar lais busnesau. Roedd llais busnesau'n cefnogi cytundeb y Prif Weinidog ac yn annog pawb yn Nhŷ'r Cyffredin i wneud hynny pan gafodd ei gynnig ar gyfer y bleidlais wreiddiol. Er hynny, ni wnaeth eich plaid ei gefnogi. Pam hynny?
English: Well, I mean, that ignores the fact that a large number of Conservative MPs didn't support her either. That's the problem that we have here; she couldn't carry her own party. That's the problem you have in your own party. Just one final point - [ Interruption.] Just one final point: circumstances have changed in the last two years. I do not see why we now cannot ask people to express a view in the light of current circumstances. Surely, Brexiteers or remainers, we will spend all our time debating what Brexit should look like without asking the people. So, let's settle the question once and for all and settle the question by asking the people.
Welsh: Wel, hynny yw, mae hynny'n anwybyddu'r ffaith bod nifer fawr o'r Aelodau Seneddol Ceidwadol heb ei chefnogi chwaith. Dyna'r broblem sydd gennym yma; ni allai hi fynd â'i phlaid ei hun gyda hi. Dyna'r broblem sydd gennych yn eich plaid eich hun. Un pwynt olaf - [ T orri ar draws.] Un pwynt terfynol: mae'r amgylchiadau wedi newid yn ystod y ddwy flynedd ddiwethaf. Bellach, nid wyf yn gweld pam na allwn ofyn i bobl fynegi barn yng ngoleuni'r amgylchiadau presennol. Yn sicr, boed yn gefnogwyr Brexit neu'n gefnogwyr aros, byddwn yn treulio ein holl amser yn trafod sut olwg a ddylai fod ar Brexit heb ofyn i'r bobl. Felly, gadewch inni ateb y cwestiwn unwaith ac am byth a setlo'r mater drwy ofyn i'r bobl.
English: The Counsel General and the Minister for Brexit to reply to the debate, Jeremy Miles.
Welsh: Y Cwnsler Cyffredinol a'r Gweinidog Brexit i ymateb i'r ddadl, Jeremy Miles.
English: Diolch, Llywydd. May I start by thanking the Member for Bridgend for reminding us of the powerful impact in the daily lives of people of judgments that are made in relation to Brexit, and how getting those judgments wrong can have catastrophic consequences in real lives? There were a range of contributions from Assembly Members in this debate. The vast majority I welcomed. Some, I'm afraid, I disagreed with fundamentally. Adam Price and Dawn Bowden were reflecting on the response that we would get from the European Union. We know, don't we - President Tusk reminded us just last night - the backstop is part of the withdrawal agreement, and the withdrawal agreement is not open for renegotiation. So, we believe that there's an obvious alternative Brexit deal available, as several key figures in the EU have acknowledged: to commit to a closer economic relationship of the sort that constituents in Jack Sargeant's constituency and steelworkers and large businesses in David Rees's constituency would want to see - the form of Brexit this Assembly has supported. But even mentioning this has caused outrage yet again today from those hardline Brexiteers like Neil Hamilton, who believe that 'no deal' is actually a desirable outcome. The Member for UKIP actually advocates a 'no deal' outcome. Let's be clear about that. We've said - . I've said - . I said at the start -
Welsh: Diolch, Lywydd. A gaf fi ddechrau drwy ddiolch i'r Aelod dros Ben-y-bont ar Ogwr am ein hatgoffa ynglŷn â'r effaith bwerus y mae penderfyniadau a wneir mewn perthynas â Brexit yn ei chael ar fywydau bob dydd pobl, a sut y gall cael y penderfyniadau hynny'n anghywir arwain at ganlyniadau trychinebus mewn bywydau go iawn? Cafwyd amrywiaeth o gyfraniadau gan Aelodau'r Cynulliad yn y ddadl hon. Roeddwn yn croesawu'r mwyafrif helaeth ohonynt, ac roeddwn yn anghytuno'n sylfaenol â rhai ohonynt mae arnaf ofn. Ystyriodd Adam Price a Dawn Bowden yr ymateb y byddem yn ei gael gan yr Undeb Ewropeaidd. Rydym yn gwybod, onid ydym - cawsom ein hatgoffa neithiwr ddiwethaf gan y Llywydd Tusk - fod y ddarpariaeth wrth gefn yn rhan o'r cytundeb ymadael, ac nid yw'r cytundeb ymadael yn agored i'w ailnegodi. Felly, credwn fod yna gytundeb Brexit amgen amlwg ar gael, fel y mae nifer o ffigurau allweddol yr UE yn cydnabod: ymrwymo i berthynas economaidd agosach o'r math y byddai etholwyr yn etholaeth Jack Sargeant a gweithwyr dur a busnesau mawr yn etholaeth David Rees eisiau ei gweld - y ffurf ar Brexit y mae'r Cynulliad hwn wedi'i gefnogi. Ond mae hyd yn oed sôn am hyn wedi achosi dicter eto heddiw gan bleidwyr Brexit digyfaddawd fel Neil Hamilton, sy'n credu bod 'dim cytundeb' yn ganlyniad dymunol mewn gwirionedd. Mae'r Aelod dros UKIP yn hyrwyddo canlyniad 'dim cytundeb'. Gadewch inni fod yn glir ynglŷn â hynny. Rydym wedi dweud - . Rwyf wedi dweud - . Dywedais ar y dechrau -
English: I said at the start - . Yes.
Welsh: Dywedais ar y dechrau - . Iawn.
English: I said in the course of an intervention with David Rees that I didn't want a 'no deal', but this has been forced upon us by the intransigence of the EU and the stupidity of the Prime Minister that no deal is better than a bad deal.
Welsh: Dywedais wrth ymyrryd ar araith David Rees nad oeddwn eisiau 'dim cytundeb', ond mae hyn wedi'i orfodi arnom gan anhyblygrwydd yr UE a thwpdra'r Prif Weinidog fod dim cytundeb yn well na chytundeb gwael.
English: I'm given to understand that Rhun ap Iorwerth wishes to withdraw amendment 2. Does any Member object to the withdrawal of amendment 2? Amendment 2 is therefore withdrawn.
Welsh: Rwyf ar ddeall bod Rhun ap Iorwerth am dynnu gwelliant 2 yn ôl. A oes unrhyw Aelod yn gwrthwynebu i welliant 2 gael ei dynnu yn ôl? Felly, mae gwelliant 2 wedi'i dynnu yn ôl.
English: The question is that amendment 1 be agreed to. Does any Member object? [ Objection. ] Therefore, I will defer voting on this item until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [ Gwrthwynebiad.] Felly, gohiriaf y bleidlais ar yr eitem yma tan y cyfnod pleidleisio.
English: That brings us to voting time. The first vote is on the Plaid Cymru debate on prisons and criminal justice. I call for a vote on the motion tabled in the name of Rhun ap Iorwerth. Open the vote. Close the vote. In favour eight, one abstention, 41 against, therefore the motion is not agreed.
Welsh: Dyma ni nawr yn cyrraedd y cyfnod pleidleisio. Mae pleidlais gyntaf ar ddadl Plaid Cymru ar garchardai a chyfiawnder troseddol. Galw am bleidlais ar y cynnig a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid wyth, un yn ymatal, 41 yn erbyn, felly gwrthodwyd y cynnig.
English: Amendment 1. If amendment 1 is agreed, amendments 2 and 3 will be deselected. I call for a vote on amendment 1, tabled in the name of Gareth Bennett. Open the vote. Close the vote. In favour three, no abstentions, 48 against. Amendment 1 is therefore not agreed.
Welsh: Gwelliant 1. Os derbynnir gwelliant 1, caiff gwelliannau 2 a 3 eu dad-ddethol. Dwi'n galw am bleidlais ar welliant 1, a gyflwynwyd yn enw Gareth Bennett. Agor y bleidlais. Cau'r bleidlais. O blaid tri, neb yn ymatal, 48 yn erbyn. Gwrthodwyd gwelliant 1.
English: If amendment 2 is agreed, amendment 3 will be deselected. I call for a vote on amendment 2, tabled in the name of Darren Millar. Open the vote. Close the vote. In favour 11, three abstentions, 37 against. Therefore, amendment 2 is not agreed.
Welsh: Os derbynnir gwelliant 2, caiff gwelliant 3 ei ddad-ddethol. Dwi'n galw am bleidlais ar welliant 2, a gyflwynwyd yn enw Darren Millar. Agor y bleidlais. Cau'r bleidlais. O blaid 11, tri yn ymatal, 37 yn erbyn. Felly, mae gwelliant 2 wedi'i wrthod.
English: A vote on amendment 3, tabled in the name of Rebecca Evans. Open the vote. Close the vote. In favour 29, no abstentions, 22 against. Amendment 3 is therefore agreed.
Welsh: Pleidlais ar welliant 3, a gyflwynwyd yn enw Rebecca Evans. Agor y bleidlais. Cau'r bleidlais. O blaid 29, neb yn ymatal, 22 yn erbyn. Mae gwelliant 3 wedi'i dderbyn.
English: Open the vote. Close the vote. In favour 36, one abstention, 14 against. Therefore, the motion as amended is agreed.
Welsh: Agor y bleidlais. Cau'r bleidlais. O blaid 36, un yn ymatal, 14 yn erbyn, felly derbyniwyd y cynnig wedi'i ddiwygio.
English: The next vote is on the debate on the prospects for a Brexit deal. If amendment 1 is agreed - . No, sorry. The first vote is on amendment 1. Open the vote. Amendment 1, tabled in the name of Gareth Bennett. Open the vote. Close the vote. In favour four, no abstentions, 47 against, and therefore amendment 1 is not agreed.
Welsh: Y bleidlais nesaf ar y ddadl ar y rhagolygon am gytundeb Brexit. Os derbynnir gwelliant 1, caiff gwelliant - . Na. Mae'r bleidlais gyntaf ar welliant 1. Agor y bleidlais. Gwelliant 1, a gyflwynwyd yn enw Gareth Bennett. Agor y bleidlais. Cau'r bleidlais. O blaid pedwar, neb yn ymatal, 47 yn erbyn, ac felly mae gwelliant 1 wedi ei wrthod.
English: I now call for a vote on the motion. Open the vote. Close the vote. In favour 37, no abstentions, 14 against, and therefore the motion is agreed.
Welsh: Galwaf am bleidlais ar y cynnig. Agor y bleidlais. Cau'r bleidlais. O blaid 37, neb yn ymatal, 14 yn erbyn, ac felly derbyniwyd y cynnig.
English: I thank Members. We have not completed today's business.
Welsh: Diolch i'r Aelodau. Mae busnes dal i'w gwblhau.